

**"Орталықтандырылған мемлекеттік сатып алу" пилоттық жобасын іске асыру жөніндегі жол картасын бекіту туралы**

Қазақстан Республикасы Үкіметінің 2019 жылғы 2 қазандағы № 732 қаулысы.

      Қазақстан Республикасы Президентінің 2019 жылғы 20 мамырдағы кеңесте берген тапсырмаларын іске асыру мақсатында Қазақстан Республикасының Үкіметі **ҚАУЛЫ ЕТЕДІ:**

      1. Қоса беріліп отырған "Орталықтандырылған мемлекеттік сатып алу" пилоттық жобасын іске асыру жөніндегі жол картасы (бұдан әрі – Жол картасы) бекітілсін.

      2. Жол картасының орындалуына жауапты орталық мемлекеттік органдар, облыстардың, Нұр-Сұлтан қаласының әкімдіктері және ұйымдар (келісу бойынша):

      1) Жол картасын іске асыру бойынша қажетті шараларды қабылдасын;

      2) тоқсанның соңғы айының 25-күнінен кешіктірмей Қазақстан Республикасының Қаржы министрлігіне Жол картасының іске асырылу барысы туралы ақпарат берсін.

      3. Қазақстан Республикасының Қаржы министрлігі есепті тоқсаннан кейінгі айдың 15-күнінен кешіктірмей Қазақстан Республикасының Үкіметіне Жол картасының іске асырылу барысы туралы ақпарат беруді қамтамасыз етсін.

      4. Осы қаулы қол қойылған күнінен бастап қолданысқа енгізіледі.

|  |  |
| --- | --- |
| *Қазақстан Республикасының* *Премьер-Министрі* | *А. Мамин* |

|  |  |
| --- | --- |
|  | Қазақстан Республикасы Үкіметінің 2019 жылғы 2 қазандағы  № 732 қаулысымен бекітілген |

**"Орталықтандырылған мемлекеттік сатып алу" пилоттық жобасын іске асыру жөніндегі жол картасы**

|  |  |  |  |  |  |
| --- | --- | --- | --- | --- | --- |
| Р/с  № | Іс-шараның атауы | Аяқталу нысаны | Орындауға жауаптылар | Орындау мерзімі | Қаржылан  дыру көздері және болжамды шығыстар (мың теңге) |
| 1 | 2 | 3 | 4 | 5 | 6 |
| 1. | ОМС пилоттық жобасын іске асыратын мемлекеттік органдар тізбесін айқындау | Қаржыминінің бұйрығы | Қаржымині | 2019 жылғы қазан | талап  етілмейді |
| 2. | ОМС пилоттық жобасын іске асыру жөнінде ұсыныстарды әзірлеу бойынша ведомствоаралық жұмыс тобын құру | Қаржыминінің бұйрығы | пилоттық жобаның МО | 2019 жылғы қазан | талап  етілмейді |
| 3. | ОМС пилоттық жобасын іске асыру жөнінде ұсыныстар әзірлеу | жұмыс тобы отырысының хаттамасы | пилоттық жобаның МО | 2019 жылғы қазан | талап  етілмейді |
| 4. | ОМС пилоттық жобасы шеңберінде бірыңғай ұйымдастырушылар мен тапсырыс берушілердің өзара іс-қимыл тәртібін әзірлеу | Қаржыминің бұйрығы | пилоттық жобаның МО | 2019 жылғы қазан - қараша | талап  етілмейді |
| 5. | ОМС пилоттық жобасы шеңберінде бірыңғай ұйымдастырушылар мен тапсырыс берушілердің өзара іс-қимылы бөлігінде нормативтік құқықтық актілерге түзетулер енгізу | Қаржыминің бұйрықтары | Қаржымині, Әділетмині | 2019 жылғы қазан - қараша | талап  етілмейді |
| 6. | Қазақстан Республикасының Қаржы министрлігінің Мемлекеттік сатып алу комитетін Қазақстан Республикасының Қаржы министрлігінің Қазынашылық комитетіне біріктіру жолымен қайта ұйымдастыру | Қазақстан Республикасы Үкіметінің қаулысы | Қаржымині, Әділетмині, ҰЭМ | 2019 жылғы қазан - желтоқсан | талап  етілмейді |
| 7. | Қайта ұйымдастырылған комитеттің және оның аумақтық бөлімшелерінің ережелерін, құрылымдарын және штаттық санын бекіту | Қаржыминің бұйрықтары | Қаржымині, Әділетмині, ҰЭМ | 2020 жылғы қаңтар - ақпан | талап  етілмейді |
| 8. | Пилоттық жобаның МО мемлекеттік сатып алу бойынша басқармаларының (бөлімдерінің) штаттық санын ішкі резерв есебінен ұлғайту және олардың ережелерін, құрылымдарын және штаттық санын бекіту | Облыс әкімдігінің (аудан әкімдігі) қаулысы, бұйрықтары | пилоттық жобаның МО | 2019 жылғы қараша | талап  етілмейді |
| 9. | ОМС пилоттық жобасы мәселелері бойынша мемлекеттік сатып алу веб-порталының функционалын қайта қарау | мемлекеттік  сатып алу  веб-порталының функционалын пысықтау | Қаржымині, "ЭҚО" АҚ  (келісу бойынша) | 2019 жылғы желтоқсан | талап  етілмейді |
| 10. | Қазақстан Республикасы Президентінің жанындағы Мемлекеттік басқару академиясы базасында ОМС пилоттық жобасы бойынша вебинарлар өткізу | вебинарларды өткізу | Қаржымині,  МБА (келісу бойынша) | 2019 жылғы желтоқсан-  2020 жылғы наурыз | талап  етілмейді |
| 11. | ОМС пилоттық жобасын Пилоттық жобаның МО іске асыру | орталықтандырылған мемлекеттік сатып алуды ұйымдастыру және өткізу | пилоттық жобаның МО | 2020 жылғы  қаңтар -  қыркүйек | талап  етілмейді |
| 12. | ОМС пилоттық жобасын іске асырудың ай сайынғы мониторинг және талдау нәтижелері бойынша орталықтандырылған мемлекеттік сатып алу моделін жетілдіру бойынша ұсыныстар әзірлеу | есеп беру, ұсыныстарды іске асыру | Қаржымині,  пилоттық жобаның МО | 2020 жылғы  қаңтардан қыркүйекке дейін ай сайын | талап  етілмейді |
| 13. | ОМС пилоттық жобасының қорытындысы | Үкіметке және Президент Әкімшілігіне  ақпарат | Қаржымині, пилоттық жобаның МО | 2020 жылғы шілде | талап  етілмейді |

      Ескертпе: аббревиатуралардың толық жазылуы:

|  |  |  |
| --- | --- | --- |
| Әділетмині | – | Қазақстан Республикасының Әділет министрлігі |
| Қаржымині | – | Қазақстан Республикасының Қаржы министрлігі |
| МБА | – | "Қазақстан Республикасының Президенті жанындағы Мемлекеттік басқару академиясы" республикалық мемлекеттік қазыналық кәсіпорны |
| ОМС | – | Орталықтандырылған мемлекеттік сатып алу |
| пилоттық жобаның МО | – | Қаржы министрлігінің бұйрығымен бекітілген ОМС пилоттық жобасын дайындауға қатысатын мемлекеттік органдар |
| ҰЭМ | – | Қазақстан Республикасының Ұлттық экономика министрлігі |
| "ЭҚО" АҚ | – | "Электрондық қаржы орталығы" акционерлік қоғамы |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК